Wezîrê Weşîye yê Tirkîya Fahrettin Kocayî derheqê rewşa peyêne ya janê Korona de hesabê xo yê Twîtterî ser ra zayanîş da.
Goreyê zanayîşanê ke Kocayî dayî 24 saetanê peyênan de rîyê vîrusê Korona ra 96 kesanê bînan dinyaya xo bedilnaye û hûmare bîye 908. Kocayî da zanayene ke heta ewro 276 hezar û 338 testî ameyî kerdene û înan ra 42 hezar û 282 pozîtîf vejîyayî. Kocayî ard ziwan ke nê nêweşan ra 2 hezar û 142 kesî bîyî weş.
Hetê bînî ra pêroyîya dinya de rîyê vîrusê Korona yo ke aşma kanûne de vejîya werte ra heta nika 1 mîlyon û 500 hezaran ra zafêr kesî nêweş ketî û hûmara kesanê ke rîjê nê janî ra dinyaya xo bedilnaye bîye nizdê 90 hezaran.
